Ritratt: Rachel Tua .td_uid_2_61795e2b254ce_rand.td-a-rec-img{text-align:left}.td_uid_2_61795e2b254ce_rand.td-a-rec-img img{margin:0 auto 0 0} Il-mara ta' Marcel Pisani, li ġie rrappurtat nieqes f'Diċembru li għadda, tista' tidħol lura f'darha b'ordni tal-Prim Awla tal-Qorti Ċivili. Fid-deċiżjoni tagħha l-Qorti qalet li l-mara, li kienet qed tissepara minn ma' żewġha, kienet qed issofri ħsara irreparabbli minħabba li ma kinetx qed titħalla tidħolx lura fid-dar. Marcel Pisani ta' 50 sena, li jagħmel użu mis-siġġu tar-roti, ġie rrapportat nieqes lill-Pulizija fil-31 ta' Diċembru 2020. Ftit qabel għeb, id-dar tal-koppja fil-Mosta kienet inħakmet minn nirien. Nirien f'daru fil-Mosta ftit qabel għeb Mart Pisani kienet fetħet rikors fil-Qorti li fih spjegat il-pożizzjoni tagħha. Hija kienet qalet li qabel żewġha għeb iż-żwieġ tagħhom kien spiċċa u li, flimkien mat-tifel tagħha, kienet telqet mid-dar matrimonjali. Il-mara kienet għamlet ukoll xi rapporti lill-Pulizija li fihom allegat abbuż minn żewġha. Hija kienet qed tingħata l-assistenza mill-unità tal-Vjolenza Domestika u mill-Victims Support Agency. Il-mara ta' Marcel Pisani tallega li qed jinkisrulha d-drittijiet tagħha Fil-Qorti, il-mara sostniet li minkejja li l-inkjesta maġisterjali dwar in-nirien tad-dar kienet intemmet hija xorta ma setgħetx tidħol fid-dar minħabba proċeduri ta' separazzjoni pendenti. Prima facie l-Qorti qalet li d-drittijiet tal-bniedem tal-mara kienu qegħdin jinkisru. Għadaqstant il-Qorti ddeċidiet li Pisani tidħol lura fid-dar. Fuq Facebook, l-Avukat Rachel Tua ppubblikat ritratti li juri l-ħsara tad-dar. Hija appellat lill-pubbliku biex is-Sibt li ġej, jgħin lil mara u lil binha fit-tindif tad-dar. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61795e2b25c92_rand.td-a-rec-img{text-align:left}.td_uid_3_61795e2b25c92_rand.td-a-rec-img img{margin:0 auto 0 0}